રીઝલ્ટ@બેચરાજી: 5 બેઠકોમાં પૂર્વ મંત્રીના જૂથને ફટકો, વિઠ્ઠલ પટેલ ગૃપની જીત | Atal Samachar
Home News ON-01 રીઝલ્ટ@બેચરાજી: 5 બેઠકોમાં પૂર્વ મંત્રીના જૂથને ફટકો, વિઠ્ઠલ પટેલ ગૃપની જીત
કોરોના મહામારી વચ્ચે આજે બેચરાજી ગંજબજારમાં ચૂંટણીનું પરિણામ જાહેર થયુ છે. ગઇકાલે રસાકસી વચ્ચે યોજાયેલી ચૂંટણીમાં 97 ટકા મતદાન નોંધાયું હતુ. જ્યારે આજે APMCની 5 બેઠકોનું પરિણામ જાહેર થયું છે. જેમાં તમામ બેઠક પર વર્તમાન ચેરમેનની પેનલનો વિજય થયો છે. પૂર્વ ગૃહમંત્રી રજની પટેલ જૂથનો વિઠ્ઠલ પટેલની પેનલ સામે પરાજય થયો છે.
મહેસાણા જીલ્લાના બેચરાજી ગંજબજારમાં ભારે રસાકસી વચ્ચે મતદાન પૂર્ણ થયુ હતુ. જેમાં ખેડૂત 294, વેપારી 28 અને ખરીદ વેચાણ સંઘના 10 મતદાતા સહિત કુલ 332 મતદારોએ મતદાન કર્યુ હતુ. આ તરફ આજે APMCની 5 બેઠકોનું પરિણામ જાહેર થતાં વર્તમાન ચેરમેન વિઠ્ઠલ પટેલની પેનલનો વિજય થયો છે. ચેરમેન વિઠ્ઠલ પટેલની પેનલને 29માંથી 18 મત મળ્યા તો રજની પટેલ જૂથને 10 મત મળ્યા છે.